Document ID: 31995R2270

Komisijas Regula (EK) Nr. 2270/95
(1995. gada 27. septembris),
ar ko groza Regulu (EEK) Nr. 388/92 un Regulu (EEK) Nr. 1727/92, ar kurām paredz sīki izstrādātus noteikumus par to, kā īstenot īpašo režīmu labības produktu piegādei attiecīgi Francijas aizjūras departamentiem un Azoru salām un Madeirai, un izveido attiecīgās piegādes bilanču prognozes
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 16. decembra Regulu (EEK) Nr. 3763/91, ar ko par labu Francijas aizjūras departamentiem ievieš īpašus pasākumus attiecībā uz dažiem lauksaimniecības produktiem [1], kurā jaunākie grozījumi izdarīti ar Regulu (EK) Nr. 3290/94 [2], un jo īpaši tās 2. panta 6. punktu,
ņemot vērā Padomes 1992. gada 15. jūnija Regulu (EEK) Nr. 1600/92, ar ko par labu Azoru salām un Madeirai ievieš īpašus pasākumus attiecībā uz dažiem lauksaimniecības produktiem [3], kurā jaunākie grozījumi izdarīti ar Regulu (EK) Nr. 3290/94, un jo īpaši tās 10. pantu,
tā kā Komisijas Regulā (EEK) Nr. 388/92 [4], kurā jaunākie grozījumi izdarīti ar Regulu (EK) Nr. 1563/95 [5], paredzēti sīki izstrādāti noteikumi īpašo pasākumu ieviešanai attiecībā uz labības produktu piegādi Francijas aizjūras departamentiem; tā kā, lai novērstu to, ka, pārejot uz jauno tirdzniecības gadu, atbalsta summa kļūst pārmērīga attiecībā pret atbilstīgo summu, minētās regulas 6. pants paredz automātiski koriģēt atbalsta summas pēc dienas, kurā par produktiem samaksā saskaņā ar sertifikātu; tā kā atbalsta, ko piešķir par kukurūzas un graudu sorgo piegādi, kļūdas dēļ koriģēšana sakarā ar tirdzniecības gada maiņu ir noteikta attiecībā uz piegādēm, kuras apmaksā no 1. novembra, turpretim šo produktu intervences cenas mainās 1. oktobrī; tā kā tādēļ būtu jāgroza Regula (EEK) Nr. 388/92;
tā kā ar Komisijas Regulu (EEK) Nr. 1727/92 [6], kurā jaunākie grozījumi izdarīti ar Regulu (EK) Nr. 1590/95 [7], paredzēti sīki izstrādāti noteikumi īpašo pasākumu ieviešanai attiecībā uz labības produktu piegādi Azoru salām un Madeirai; tā kā, lai novērstu to, ka, pārejot uz jauno tirdzniecības gadu, atbalsta summa kļūst pārmērīga attiecībā pret atbilstīgo summu, minētās regulas 6. pants paredz automātiski koriģēt atbalsta summas pēc dienas, kurā par produktiem samaksā saskaņā ar sertifikātu; tā kā atbalsta, ko piešķir par kukurūzas un graudu sorgo piegādi, kļūdas dēļ koriģēšana sakarā ar tirdzniecības gada maiņu ir noteikta attiecībā uz piegādēm, kuras apmaksā no 1. novembra, turpretim šo produktu intervences cenas mainās 1. oktobrī; tā kā tādēļ būtu jāgroza Regula (EEK) Nr. 1727/92;
tā kā šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
Ar šo Regulas (EEK) Nr. 388/92 6. panta e) apakšpunktu aizstāj ar šādu:
"e) ja atbalsta sertifikāta par kukurūzas un graudu sorgo piegādi derīguma termiņš ir ilgāks par septembra beigām, tad visām piegādēm, kuras apmaksā saskaņā ar sertifikātu no 1. oktobra, šādi: atbalstu samazina par summu, kas vienāda ar starpību starp intervences cenu (bez ikmēneša palielinājuma) iepriekšējā un jaunajā tirdzniecības gadā un ikmēneša pieauguma iepriekšējā tirdzniecības gadā reizinājumu ar mēnešu skaitu no novembra, ietverot atbalsta pieteikuma iesniegšanas mēnesi."
2. pants
Ar šo Regulas (EEK) Nr. 1727/92 6. panta e) apakšpunktu aizstāj ar šādu:
"e) ja atbalsta sertifikātam par kukurūzas un graudu sorgo piegādi derīguma termiņš ir ilgāks par septembra beigām, tad visām piegādēm, kuras apmaksā saskaņā ar sertifikātu no 1. oktobra, šādi: atbalstu samazina par summu, kas vienāda ar starpību starp intervences cenu (bez ikmēneša palielinājuma) iepriekšējā un jaunajā tirdzniecības gadā un ikmēneša pieauguma iepriekšējā tirdzniecības gadā reizinājumu ar mēnešu skaitu no novembra, ietverot atbalsta pieteikuma iesniegšanas mēnesi."
3. pants
Šī regula stājas spēkā dienā, kad to publicē Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1995. gada 27. septembrī

Labels: 3
18
17